## Projektas

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL viešosios įstaigos ŠVĖKŠNOS PIRMINĖS SVEIKATOS PRIEŽIŪROS CENTRo ĮSTATŲ patvirtinimo**

2017 m. birželio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi,18 straipsnio 1 dalimi, Lietuvos Respublikos viešųjų įstaigų įstatymo 6 straipsnio 2 ir 5 dalimis, Lietuvos Respublikos sveikatos priežiūros įstaigų įstatymo 9 straipsnio 4 dalimi, 28 straipsnio 1 punktu, Šilutės rajono savivaldybės taryba nusprendžia:

1. Patvirtinti viešosios įstaigos Švėkšnos pirminės sveikatos priežiūros centro įstatus nauja redakcija ([pridedama](PAS02priedas01.doc)).

2. Įgalioti viešosios įstaigos Švėkšnos pirminės sveikatos priežiūros centro vyriausiąjį gydytoją pasirašyti viešosios įstaigos Švėkšnos pirminės sveikatos priežiūros centro įstatus nauja redakcija ir juos pateikti Juridinių asmenų registrui bei pasirašyti visus su tuo susijusius dokumentus.

3. Pripažinti netekusiu galios 2010 m. balandžio 29 d. Šilutės rajono savivaldybės tarybos sprendimą Nr. T1-1357 ,,Dėl viešosios įstaigos Švėkšnos pirminės sveikatos priežiūros centro įstatų patvirtinimo”.

Savivaldybės meras

|  |  |  |  |  |
| --- | --- | --- | --- | --- |
| Sigitas  Šeputis | Virgilijus  Pozingis | Remigijus Rimkus | Arvydas Bielskis | Vita Stulgienė |
| 2017-06- | 2017-06-09 | 2017-06-08 | 2017-06-07(G) | 2017-06-06 |

Parengė

Kristina Surplė

2017-05-29

**ŠILUTĖS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

**„DĖL viešosios įstaigos ŠVĖKŠNOS PIRMINĖS SVEIKATOS PRIEŽIŪROS CENTRo ĮSTATŲ patvirtinimo“ PROJEKTO**

2017 m. gegužės 29 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Atsiradus Lietuvos Respublikos vietos savivaldos įstatymo papildymams ir pakeitimams, taip pat Lietuvos Respublikos viešųjų įstaigų įstatymo pakeitimams, buvo atnaujinti viešosios įstaigos Švėkšnos pirminės sveikatos priežiūros centro įstatai. |
| ***2. Kaip šiuo metu yra sureguliuoti projekte aptarti klausimai.*** |
| Lietuvos Respublikos vietos savivaldos įstatymo 16 straipsnio 4 dalis numato, kad savivaldybės taryba reglamento nustatyta tvarka prižiūri savivaldybės vykdomąsias institucijas ir kitus subjektus, tiesiogiai įgyvendinančius valstybines (perduotas savivaldybėms) funkcijas. Už šios funkcijos įgyvendinimo organizavimą yra atsakingas meras.  Lietuvos Respublikos viešųjų įstaigų įstatymo 6 straipsnio 2 dalyje nurodyta, kokie viešosios įstaigos įstatuose turi būti nurodyti skyriai (įstatų struktūra), o 5 dalyje nurodyta, kad Viešosios įstaigos įstatus turi pasirašyti visi steigėjai arba jų įgalioti asmenys. Jeigu steigiant viešąją įstaigą steigiamasis susirinkimas šaukiamas, įstatai turi būti pasirašyti iki steigiamojo susirinkimo. Pakeistus viešosios įstaigos įstatus pasirašo visuotinio dalininkų susirinkimo, priėmusio sprendimą pakeisti įstatus, įgaliotas asmuo.  Lietuvos Respublikos sveikatos priežiūros įstaigų įstatymo 9 straipsnio 4 dalis ir 28 straipsnio 1 punktas, numato, kad steigėjas priima, keičia, papildo ir tvirtina įstaigos įstatus. |
| ***3. Kokių pozityvių rezultatų laukiama.*** |
| Bus atnaujinti įstaigos įstatai pagal galiojančius teisės aktus. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų priimto sprendimo projekto pasekmių nenumatoma. |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.***  Po sprendimo priėmimo bus pripažintas 2010 m. balandžio 29 d. Šilutės rajono savivaldybės tarybos sprendimas Nr. T1-1357 ,,Dėl viešosios įstaigos Švėkšnos pirminės sveikatos priežiūros centro įstatų patvirtinimo” netekęs galios. |
| |  | | --- | | ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** | | [Reikalinga.](PAS02_antikor.doc) | |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***  Nėra. |
| ***8. Projekto autorius ar autorių grupė.*** |
| Projektą parengė Kristina Surplė, Šilutės rajono savivaldybės administracijos viešųjų paslaugų skyriaus darbuotoja. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.***  Viešosios įstaigos įstatai. |
| ***10. Kiti, autorių nuomone, reikalingi pagrindimai ir paaiškinimai.***  Nėra. |

Viešųjų paslaugų skyriaus darbuotoja Kristina Surplė